*Par atklāta konkursa*

*“**Kravas furgonu iegāde”*

*(ID Nr. RS/2022/76) nolikuma prasībām*

Rīgas pašvaldības sabiedrības ar ierobežotu atbildību „Rīgas satiksme” Iepirkuma komisija (turpmāk – Pasūtītājs) no iespējamā piegādātāja ir saņēmusi vēstuli ar lūgumu sniegt skaidrojumu par nolikumā ietvertajām prasībām.

*1. Jautājums:*

Nepieciešams papildus skaidrojums kur iespējams iegādāties šādas iekārtas vai kāds ir šo iekārtu ražotājs un modelis:

1. Stacionāri nostiprināts kompresors: Tehniskie dati: iekšdedzes dzinējs benzīns vai dīzelis; jauda - 8-14 kW/10.7-18.7 Zs; saspiestā gaisa darba spiediens 10-12 Bar; ražīgums 1200-1300 litri/min; gaisa rezervuārs līdz 10 litriem; elektriskais strateris; izmēri ne lielāki kā L 1200 mm, W 800 mm, H 1000 mm; 2 gaisa izvadi.

- nostiprinātu aprīkojuma un instrumentu skapi ar atvilktnēm un plauktiem, kas novietots sānu durvju pretējā pusē: augstums 1550-1650 mm, dziļums 350-450 mm, garums 1500-1700 mm. Minimālais atvilktņu skaits - 8, 2 plaukti ar ārējo kanti, 1 plaukts skapjā apakšā visā tā garumā;

2. Dīzeļģenerators "MPM16/400 SS-Y": Konteinera iekšpusē pie priekšējās sienas uzstādīts dīzeļģenerators "MPM16/400 SS-Y" (vai analogs) ar novietojumu perpendikulāri transportlīdzekļa garenasijai. Ģeneratora izplūdes gāzu izvads konteinera jumtā.

Atbilde:

Pasūtītājs nav tiesīgs norādīt konkrētu ražotāju. Aicinām informāciju par kompresoru un dīzeļģeneratoru ražotājiem meklēt internetā atbilstoši Tehniskajā specifikācijā norādītajiem parametriem.

**2. Pasūtītāja informatīvs paziņojums:**

Tehniskajā specifikācijā iepirkuma priekšmeta 2.daļā ir ietverta prasība, ka: “*Kravas nodalījuma pārbūves un aprīkojuma izvietošanas skici saskaņot ar pasūtītāju pirms piedāvājuma iesniegšanas*”.

Pasūtītājs informē, ka tehniskas kļūdas dēļ Tehniskajā specifikācijā tika iekļauta šāda prasība un atceļ šo prasību. Paskaidrojam, ka pretendentiem skice nav jāiesniedz (ne pirms piedāvājuma iesniegšanas, ne piedāvājumā).

Vēršam uzmanību, ka Tehniskā specifikācijā ir noteikta prasība, ka: “*Kopā ar Tehnisko piedāvājumu Pretendents iesniedz automašīnas kravas nodalījuma tehniskā projekta rasējumu ar patieso vizuālo attēlojumu un ar norādītiem izmēriem.*”.

Iepirkumu komisijas priekšsēdētāja Karīna Meiberga